ਹਮੀਦਾ ਹੁਸੈਨ
ਹਮੀਦਾ ਹੁਸੈਨ (ਜਨਮ 1936) ਇੱਕ ਪ੍ਰਮੁੱਖ ਬੰਗਲਾਦੇਸ਼ੀ ਮਨੁੱਖੀ ਅਧਿਕਾਰ ਕਾਰਕੁਨ ਅਤੇ ਅਕਾਦਮਿਕ ਲੇਖਿਕਾ ਹੈ। ਹੁਸੈਨ ਨੇ ਬੰਗਲਾਦੇਸ਼ ਵਿੱਚ, ਇਸਲਾਮ ਬਾਰੇ ਅਤੇ ਵਿਸ਼ਵਭਰ ਦੇ ਮਨੁੱਖੀ ਅਧਿਕਾਰਾਂ ਅਤੇ ਔਰਤ ਸੰਬੰਧੀ ਮੁੱਦਿਆਂ ਬਾਰੇ ਕਈ ਕਿਤਾਬਾਂ ਅਤੇ ਲੇਖ ਪ੍ਰਕਾਸ਼ਿਤ ਕਰਵਾਏ ਹਨ। ਉਹ ਏਨ ਓ ਸਾਲਿਸ਼ ਕੇਂਦਰ, ਕਾਨੂੰਨੀ ਮਦਦ ਅਤੇ ਮਨੁੱਖੀ ਅਧਿਕਾਰਾਂ ਦਾ ਸੰਗਠਨ, ਦੀ ਇੱਕ ਸੰਸਥਾਪਕ ਮੈਂਬਰ ਹੈ।

1969 ਵਿੱਚ ਹੁਣ ਪੂਰਬੀ ਪਾਕਿਸਤਾਨ ਵਿੱਚ ਉਸ ਨੇ ਅਰਥਸ਼ਾਸਤਰੀ ਰਹਿਮਾਨ ਸੋਭਨ ਨਾਲ ਮਿਲ ਕੇ ਅੰਗਰੇਜ਼ੀ-ਭਾਸ਼ਾ ਦੇ ਮਹੀਨਾਵਾਰ ਮੌਜੂਦਾ ਮਾਮਲਿਆਂ  ਦੀ ਮੈਗਜ਼ੀਨ 'ਫੋਰਮ' ਦੀ ਸ਼ੁਰੂਆਤ ਕੀਤੀ। ਇਹ ਮੈਗਜ਼ੀਨ ਪੱਛਮੀ ਪਾਕਿਸਤਾਨ ਦੀ ਸਥਾਪਤੀ ਦੇ ਖ਼ਿਲਾਫ਼ ਆਪਣੀ ਸਪਸ਼ਟ ਆਲੋਚਨਾ ਵਜੋਂ ਸਥਾਪਿਤ ਹੋਇਆ, ਅਤੇ ਪਾਕਿਸਤਾਨੀ ਯੂਨੀਅਨ ਵਿੱਚ ਜ਼ਮਹੂਰੀਅਤ ਅਤੇ ਆਰਥਿਕ ਸੁਧਾਰਾਂ ਦੀ ਵਕਾਲਤ ਲਈ ਮਸ਼ਹੂਰ ਹੋਇਆ।

ਮੁੱਢਲਾ ਜੀਵਨ ਅਤੇ ਸਿੱਖਿਆ 

ਹੁਸੈਨ ਦਾ ਜਨਮ ਹੈਦਰਾਬਾਦ, ਸਿੰਧ (ਪਾਕਿਸਤਾਨ ਵਿੱਚ) ਵਿੱਖੇ 1936 ਵਿੱਚ ਹੋਇਆ। ਉਸ ਦੇ ਪਿਤਾ ਅਬਦੁੱਲਾ ਮੁਹੰਮਦ ਸ਼ਫ਼ੀ ਅਖੁੰਡ, ਇੱਕ ਨਿਆਧੀਸ਼ ਸਨ। ਉਸ ਨੇ ਆਪਣੀ ਪੜ੍ਹਾਈ ਵੈਲੇਸਲੀ ਕਾਲਜ, ਅਮਰੀਕਾ ਤੋਂ ਕੀਤੀ ਅਤੇ ਆਕਸਫ਼ੋਰਡ ਯੂਨੀਵਰਸਿਟੀ ਤੋਂ ਆਪਣੀ ਪੀਐਚ.ਡੀ ਦੀ ਡਿਗਰੀ ਪ੍ਰਾਪਤ ਕੀਤੀ।

ਵਿਆਹ ਅਤੇ ਪਰਿਵਾਰ 

ਹਮੀਦਾ ਹੁਸੈਨ ਦਾ ਵਿਆਹ ਕਮਲ ਹੁਸੈਨ ਨਾਲ ਹੋਇਆ, ਜੋ ਬੰਗਲਾਦੇਸ਼ ਵਿੱਚ ਗਾਨੋ ਫੋਰਮ ਸਿਆਸੀ ਪਾਰਟੀ ਦੇ ਪ੍ਰਧਾਨ ਸਨ ਜਿਸ ਨੂੰ ਉਸ ਨੇ 1992 ਵਿੱਚ ਸਥਾਪਿਤ ਕੀਤਾ।

ਇਹ ਵੀ ਦੇਖੋ 

 ਫੋਰਮ
 ਐਨ ਓ ਸਲਿਸ਼ ਕੇਂਦਰ

ਹਵਾਲੇ 

ਜਨਮ 1936
ਨਾਰੀਵਾਦੀ ਲੇਖਕ
ਜ਼ਿੰਦਾ ਲੋਕ